নিজস্ব প্রতিবেদন: কলকাতা থেকে ধৃত দুই জঙ্গি রিয়াজুল আর তনভিরকে জেরা করে চাঞ্চল্যকর তথ্য। উঠে আসছে বাংলাদেশের জঙ্গি সংগঠন আনসারুল বাংলা টিমের প্রধান মেজর জিয়ার নাম।  ২০১২ সালে বাংলাদেশে সামরিক উত্থানের প্রচেষ্টার নেপথ্যে ছিল এই মেজর জিয়ায়ুল হক। অভ্যুত্থান ব্যর্থ হওয়ার পরেই সাসপেন্ড করা হয় তাকে। এরপরেই হরকতউল তাহরির নামে এক জঙ্গি সংগঠনে যোগ দেয় জিয়া। ২০১৪ সাল থেকে আনসারুল বাংলা টিমের প্রধান মেজর জিয়া। জানা গেছে  আলকায়দার যে নয়া নেটওয়ার্ক তার মাস্টার মাইন্ড এই মেজর জিয়া। তনভির ও রিয়াজুল নামে দুই জঙ্গিকে নিয়োগ করেছিল এই জঙ্গি।